Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 749/08/5502	Čadca, 18.6.2012
EEČ : 2-37-0-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX,XXXXX, 
že ako otec XXXXX, nar. 18.04.1999, ktorá je vo výchove a starostlivosti u svojej starej matky  XXXXX, nar. 17.04.1941, bytom XXXXX - Horelica č. 309, si úmyselne riadne neplnil svoju vyživovaciu povinnosť, k vyživovacej povinnosti bol zaviazaný predbežným opatrením Okresného súdu v Čadci pod sp. zn. 5P 89/2007 zo dňa 24.05.2007 a to prispievať mesačne 681,- Sk (22,61 €) na výživnom, ktoré mal platiť vždy do 15. dňa v mesiaci vopred k rukám starej matky a právoplatným rozsudkom Okresného súdu v Čadci pod sp. zn. 5P 89/2007 zo dňa 19.12.2007, právoplatný 19.02.2088 a to prispievať mesačne 702,- Sk (23,30 €) na výživnom, ktoré mal platiť vždy do 15. dňa v mesiaci vopred k rukám starej matky, neplatil výživné v dobe od mesiaca jún 2007, čím za uvedené obdobie  na výživnom dlhoval  1.322,58 €.

lebo je trestné stíhanie neprípustné podľa § 9 odsek 1 písmeno d
Odôvodnenie:
     Uznesením povereného príslušníka OO PZ XXXXX pod ČVS:ORP-1397/OO-CA-2008 zo dňa 27.06.2008 bolo podľa § 199 ods.1 Trestného poriadku začaté trestné stíhanie a zároveň podľa § 206 ods.1 Trestného poriadku vznesené obvinenie  XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia. Následne bol skutok kvalifikovaný ako prečin zanedbania povinnej výživy podľa § 207 ods. 1, ods. 3 písm. b) Trestného zákona
     
        V priebehu vyšetrovania bolo ďalej zistené, že obvinený XXXXX dňa 25.02.2012 zomrel v meste Praha, Česká republika. Zároveň Matričný úrad mestskej časti Praha 10 vydal úmrtný list XXXXX, ktorého úmrtie je zapísané vo zväzku č. II/27, ročník 2012, strana 178, poradové číslo 160. Z tohto vyplýva, že obvinený zomrel dňa 25.02.2012.  

        V tejto súvislosti poukazujem na ustanovenie § 9 ods.1 písm. d) Trestného poriadku, podľa ktorého trestné stíhanie nemožno začať a ak bolo už začaté, nemožno v ňom pokračovať a musí byť zastavené, proti tomu kto zomrel alebo bol vyhlásený za mŕtveho. 

     Podľa § 215 ods.1 písm. d) Trestného poriadku prokurátor zastaví trestné stíhanie, ak je trestné stíhanie neprípustné s poukazom na ustanovenie § 9 ods.1 Tr. por. 

     Vzhľadom na to, že páchateľ skutku, obv. XXXXX dňa 25.02.2012 zomrel, nie je možné v trestnom stíhaní vedenom voči jeho osobe pokračovať a trestné stíhanie musí byť zastavené a preto som rozhodol tak, ako je uvedené vo výrokovej časti tohto uznesenie a trestné stíhanie proti obv. XXXXX som zastavil podľa § 215 ods.1 písm. d) Trestného poriadku z dôvodov § 9 ods.1 písm. d/ Trestného poriadku, nakoľko trestné stíhanie je neprípustné. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor